Γενικές εκλογές 2018 στη Ζιμπάμπουε

Στις 30 Ιουλίου 2018 πραγματοποιήθηκαν γενικές εκλογές στη Ζιμπάμπουε για την εκλογή του προέδρου και των μελών και των δύο κοινοβουλευτικών σωμάτων.  Διεξήχθησαν οκτώ μήνες μετά το πραξικόπημα του 2017,και ήταν οι πρώτες από την ανεξαρτησία στην οποία ο πρώην πρόεδρος Ρόμπερτ Μουγκάμπε δεν ήταν υποψήφιος. 

Το κυβερνών κόμμα της χώρας, το ZANU-PF, έλαβε μέρος στις εκλογές με πλειοψηφίες τόσο στη Βουλή όσο και στη Γερουσία. Η κύρια αντιπολίτευση, το Κίνημα για Δημοκρατική Αλλαγή - Τσανγκιράιi, πήρε μέρος στις εκλογές ως μέρος της Συμμαχίας MDC, που συμπεριέλαβε το MDC-T και έξι μικρότερα κόμματα. Οι εκλογές έδωσαν στο ZANU-PF τον έλεγχο τόσο της βουλής όσο και της Γερουσίας στο 9ο Κοινοβούλιο της Ζιμπάμπουε, αν και με μειωμένες πλειοψηφίες σε έκαστη. Η Συμμαχία MDC κέρδισε έδρες και στα δύο σώματα, που αντιστοιχούσαν στενά στις απώλειες του ZANU-PF. 

Στις προεδρικές εκλογές, ο Έμερσον Μανανγκάγκουα, ο οποίος έγινε πρόεδρος ως αποτέλεσμα του πραξικοπήματος του 2017, διεκδίκησε την επανεκλογή του ως υποψήφιος του ZANU-PF. Ο αρχηγός του MDC-T Μόργκαν Τσανγκιράι, ο οποίος αναμενόταν να αναμετρηθεί στις εκλογές μαζί του, πέθανε τον Φεβρουάριο του 2018 και ο Νέλσον Τσαμίζα, ο νέος αρχηγός του κόμματος, τον αντικατέστησε ως υποψήφιος της συμμαχίας MDC. Σε αποτελέσματα που αμφισβητήθηκαν από τη Συμμαχία MDC, ο Μανανγκάγκουα κέρδισε με ποσοστό 50,8% της ψήφου έναντι 44,3% για τον Τσαμίζα, έχοντας κατά συνέπεια την απαιτούμενη πλειοψηφία για να αποφύγει τη διεξαγωγή ενός 2ου γύρου. Ο Μανανγκάγκουα κέρδισε σε έξι από τις δέκα επαρχίες της χώρας, ενώ ο Τσαμίζα κέρδισε σε τέσσερις, συμπεριλαμβανομένων των δύο μητροπολιτικών επαρχιών Χαράρε και Μπουλαγουάγιο. 

 Εκλογικό σύστημα 
Ο πρόεδρος της Ζιμπάμπουε εκλέγεται χρησιμοποιώντας το σύστημα δύο γύρων. 

Τα 270 μέλη του Οίκου της Συνέλευσης απαρτίζονται από 210 μέλη που εκλέγονται σε μονομελές εκλογικό σώμα και 60 γυναίκες εκλεγμένες με αναλογική εκπροσώπηση σε δέκα εξαεδρικές περιφέρειες που αντιστοιχούν στις επαρχίες της χώρας. Οι ψηφοφόροι ψηφίζουν με ένα ψηφοδέλτιο, το οποίο υπολογίζεται και για τις δύο μορφές εκλογών. Τα 80 μέλη της Γερουσίας περιλαμβάνουν 60 μέλη που εκλέγονται από δέκα εξαεδρικές εκλογικές περιφέρειες (επίσης με βάση τις επαρχίες) με αναλογική εκπροσώπηση με τη χρήση καταλόγων των κομμάτων. Οι λίστες πρέπει να έχουν μια γυναίκα στην κορυφή και να εναλλάσσονται μεταξύ ανδρών και γυναικών. Οι υπόλοιπες 20 θέσεις περιλαμβάνουν δύο θέσεις για άτομα με αναπηρίες και 18 για τους παραδοσιακούς αρχηγούς. 

Σύμφωνα με το Σύνταγμα της Ζιμπάμπουε, οι εκλογές πρέπει να πραγματοποιηθούν πριν από την επίσημη ημερομηνία λήξης της τρέχουσας κοινοβουλευτικής περιόδου, η οποία πρόκειται να λήξει στις 21 Αυγούστου 2018. 

Διεξαγωγή
Η αξιοπιστία των εκλογών τέθηκε υπό αμφισβήτηση τόσο από τους πολίτες της Ζιμπάμπουε, όσο και από τη διεθνή κοινότητα. Το κόμμα της αντιπολίτευσης ισχυρίστηκε ότι άτομα ηλικίας 141 ετών ήταν εγγεγραμμένα στους εκλογικούς καταλόγους και σε μία περίπτωση μία διεύθυνση αντιστοιχούσε σε 100 εγγεγραμμένους ψηφοφόρους. Η αστυνομία κατηγορήθηκε ότι απαιτούσε από τους αξιωματικούς της να ψηφίσουν με ψηφοδέλτια ταχυδρομείου ενώπιον των εποπτών τους, κατά παραβίαση του εκλογικού νόμου, ο οποίος ορίζει ότι η ψηφοφορία είναι μυστική. 

Την 1η Αυγούστου η αντιπολίτευση κατήγγειλε ότι η κυβέρνηση είχε κάνει παρατυπίες στις εκλογές. Λίγο μετά τις εκλογές, υποστηρικτές του Zanu-PF επιτέθηκαν σε σπίτια ορισμένων μελών του MDC, του κόμματος της αντιπολίτευσης. Σε επεισόδια που ακολούθησαν με υποστηρικτές του MDC, ο στρατός άνοιξε πυρ σκοτώνοντας τρία άτομα, ενώ άλλα τρία πέθαναν από τα τραύματά τους την επομένη.

Παρότι η εκλογική διαδικασία κύλησε ειρηνικά, η συμμαχία MDC της αντιπολίτευσης κατήγγειλε νοθεία από το Zanu PF και την Εκλογική Επιτροπή της χώρας στις προεδρικές εκλογές, για να ανακοινωθεί ως νικητής ο Μανανγκάγκουα. 

 Αποτελέσματα 
Την 1η Αυγούστου ανακοινώθηκαν τα πρώτα αποτελέσματα από την Εκλογική Επιτροπή, σύμφωνα με τα οποία το κυβερνών κόμμα ZANU-PF είχε κερδίσει την πλειοψηφία των εδρών στο κοινοβούλιο. Η επίσημη ανακήρυξη του νικητή έγινε στις 3 Αυγούστου.

Πρόεδρος
ΥποψήφιοςΚόμμαΨήφοι%Έμερσον ΜανανγκάγκουαZANU–PF2.460.46350,8 Νέλσον ΤσαμίζαΣυμμαχία MDC2.147.43644,3 Θοκοζάνι ΧούπεΚίνημα για Δημοκρατική Αλλαγή – Τσανγκιράι45.5730,9 Τζόζεφ Μακάμπα ΜπούσαFreeZim Congress17.5660,4 Νκοσάνα ΜόγιοΣυμμαχία για τη Λαϊκή Ατζέντα15.2230,3 Εβαρίστο ΤσικάνγκαΚόμμα Ξαναφτιάχνοντας τη Ζιμπάμπουε13.1410,3 Τζόις ΜουτζούρουΣυνασπισμός του Λαού Ουράνιο Τόξο12.8780,3 Χλαμπανγκάνα Κουανέλε Ρεπουμπλικανικό Κόμμα9.4490,2 Μπλέσινγκ ΚασιγιαμχούρουΣυντροφιά για Ευημερία της Ζιμπάμπουε7.0220,1 Γουίλιαμ ΜουγκάτζαΧριστιανικό Κόμμα Μπεθέλ5.8090,1 Ντιβάιν ΕμχάμπιΕθνική Συμμαχία των Πατριωτικών και Δημοκρατικών Ρεπουμπλικανών4.9800,1 Πίτερ ΓουίλσονΚόμμα Δημοκρατικής Αντιπολίτευσης4.8980,1 Πίτερ ΜουνγιαντούριΝέο Πατριωτικό Μέτωπο4.5290,1 Αμπρόουζ ΜουτινχίριΕθνικό Πατριωτικό Μέτωπο4.1070,1 Ντανιέλ ΣούμπαΕνωτική Δημοκρατική Συμμαχία3.9070,1 Πίτερ ΓκάβαΕνωτικό Δημοκρατικό Μέτωπο2.8660,1 Μπράιαν ΜτέκιΑνεξάρτητος2.7470,1 Λάβμορ ΜαντούκουΕθνική Συνταγματική Συνέλευση2.7380,1 Νόα Νγκόνι ΜανγίκαΣυμμαχία Χτίσε τη Ζιμπάμπουε2.6780,1 Έλτον ΜανγκόμαΣυνασπισμός των Δημοκρατών2.4370,1 Μέλμπα Τζεπάζι#1980 Κίνημα Ελευθερίας Ζιμπάμπουε1.8990,0 Βάιολετ ΜαριγιάτσαΚίνημα Ενωμένης Δημοκρατίας1.673 0,0 Τίμοθι ΤσιγκουβάρεΛαϊκό Προοδευτικό Κόμμα1.549 0,0Άκυρα/λευκά ψηφοδέλτια –Σύνολο 100Εγγεγραμμένοι ψηφοφόροι/συμμετοχή Πηγή: ZBC 

 Συνέλευση

Γερουσία

 Παραπομπές 

2018
Ζιμπαμπουε